CELEX: 62015CN0078
Language: et
Date: 2015-02-20 00:00:00
Title: Kohtuasi C-78/15: Eelotsusetaotlus, mille on esitanud Oberlandesgericht Düsseldorf (Saksamaa) 20. veebruaril 2015 – Colena AG versus Deiters GmbH

26.5.2015   
            
            
               ET
            
            
               Euroopa Liidu Teataja
            
            
               C 171/16
            
         Eelotsusetaotlus, mille on esitanud Oberlandesgericht Düsseldorf (Saksamaa) 20. veebruaril 2015 – Colena AG versus Deiters GmbH
   (Kohtuasi C-78/15)
   (2015/C 171/18)
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Düsseldorf
   
      Põhikohtuasja pooled
   
   
      Hageja: Colena AG
   
      Kostja: Deiters GmbH
   
      Eelotsuse küsimused
   
   
               1.
            
            
               Kas nulltugevusega värvilised dekoratiivkontaktläätsed, mis koosnevad kopolümeerist ja veest (hüdrogeel), on „kosmeetikatoode” („aine” ja/või „segu”) määruse (EÜ) nr 1223/2009 (1) artikli 2 lõike 1 punkti a tähenduses, mis on selle sätte tähenduses ette nähtud kokkupuuteks inimese keha välispinna osadega?
            
         
               2.
            
            
               Kas määrus (EÜ) nr 1223/2009 võib olla kohaldatav ka seetõttu, et toode, mis ei vasta määruse artikli 2 lõike 1 punkti a tingimustele, kujutab endast selle peamise kasutuseesmärgi kohaselt keskmise tarbija jaoks, kes on piisavalt informeeritud, mõistlikult tähelepanelik ja arukas, kosmeetikatoodet, kuna näiteks pakendil on sellised viited nagu „Cosmetic eye accessories are governed by the EU Cosmetics Directive” või „Colour eye accessories are governed by the EU Cosmetics Directive”?
            
         
      (1)  Euroopa Parlamendi ja nõukogu 30. novembri 2009. aasta määrus (EÜ) nr 1223/2009 kosmeetikatoodete kohta (ELT L 342, lk 59).